En autocamper fungerer på samme måde som en almindelig bil, men den er selvfølgelig større og man skal derfor være mere opmærksom i trafikken, specielt når du skal dreje og parkere. Du sidder højere og autocamperen opfører sig som en varevogn, hvilket betyder at du skal benytte dig af sidespejlene under kørslen. Samtidig skal du være mere påpasselig når du skal bakke eller når du skal passere snævre og lave steder.
Det er ikke svært at køre en autocamper og det tager normalt kun et par timer at vænne sig til. Du kan med stor fordel få din medpassager til at hjælpe dig med navigation og holde øje med den øvrige trafik, så du selv kan koncentrere dig om selve kørslen.